Praegune vaikiv olek peab tähistama selle ülesehituse algust, riigirahvuse endaleidu ja arengut täiustumise poole. Pigemini on see aeg, millal peavad sündima uued ideed, kangastuma uued unelmad, ühtlasi aeg, millal tuleb vajalikke jõudusid mobilisee­rida ning koondada uueks ülesehituseks, uueks jõudsaks loomin­guks. On juba kord nii, et vaikuses sünnivad ideed, püstitatakse värsked loomingutähised ning küpseb  etniline individualiteet, mis paneb aluse uueks tõusuks. Ja vaikus on ka selleks, et välja puhata vahepeal olnud tapvalt väsitavast argielust, et hinge tagasi tõmmata väiklasest omavahelisest kisklemisest, ja nii jõudu ette valmistada tulevaks üldiseks mobiliseerimiseks ning rünnakuks.